HPGyî bi eşkerayîyêka nuştekîye da pêhesnayene ke 3ê Teşrîna peyêne de gerîlayan Qilaban de çalakîyêk viraşte. Netîceyê çalakîye de 10 leşkerî ameyî kiştene.
Detayê çalakîya Qilabanî wina ameyî dayene: ‘‘Hêzanê ma qilê Radarî, kêlka Sinorî û qereqolê Şivanî yê pabesteyê qezaya Qilabanî ya Şirnexî  de hîrê qolan ra çalakîyêk viraşte.
Çalakîye de qilê Radarî, kêlka Sinorî û qereqolê Şivanî de stargeh û mewzîyê dişmenî bi tesîrî ameyî pirodayene. Netîceyê çalakîye de goreyê tesbîtan 10 leşkerî ameyî kiştene û xeylî zî birîndar bîyî.
Artêşa tirkî ya îşxalkare çalakîye ra dima herême raşte raşt bi obus û topanê hewanî bombardûman kerd.
Bombardûmanan  de 2 gerîlayî şehîd bîyî. Gama nasnameyê înan bêrê zelalkerdene ma do rayapêroyîye dir pare bikerê.‘‘
